text:
Sjóvar kommuna ger nýggjan útstykkingarveg
Talan er í fyrstu syftu um ein fyribils veg.
Sjóvar kommuna er farin undir at gera ein veg frá samankomingini har sum vegurin út á Raktanga byrjar, og inn ímóti bygdini.
Artur Johansen, borgarstjóri, sigur við R7, at talan er um ein fyribils veg, sum verður gjørdur í sambandi við at 42 nýggj grundstykki skulu verða har á leiðini.
“Við at binda í vegin har úti, slepst undan at tunga ferðslan í sambandi við útgrevstur og annað fer ígjøgnum bygt øki,” sigur hann.
Men í fyrstu syftu er talan ikki um eina endaliga loysn, tí loyvi skulu fáast frá Landsverki til tað.
Spurdur um tíðarætlan sigur Artur Johansen, at tríggjar útstykkingar við tilsamans 53 grundstykkjum verða gjørdar á Strondum í løtuni. Tann fyrsta skal verða liðug í november, tann næsta í mars 2019 og tann seinasta í desember 2019.
Í sambandi við vegagerðina hevur kommunan skorið nógv fløg av økinum. Artur Johansen sigur, at kommunan hevur vaksið um kirkjugarðin, og ætlanin er at leggja fløgini á har.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


c: text/html

text:
Svar til 21 spurningar
Í skrivi dagfest 2. mars 2009 hevur Fróðskaparsetrið svarað Helenu Dam á Neystabø, landsstýriskvinnu í mentamálum, víðvíkjandi fyrispurningi eftir Tingskipanini § 52a.
Les skrivið við svarunum her ...
Her eru teir 21 spurningarnir:
- Játtanin til lønir hava seinastu mongu árini verið millum 85-89 % av samlaðu játtanini til Fróðskaparsetrið, meðan rakstrarútreiðslurnar hava verið millum 11- 15 %. Hvussu ber tað til, at roknskapir hesi somu árini hava havt nógv størri rakstrarútreiðslur, millum 21-25 % ? Men nú í 2008 hava rakstrarútreiðslurnar verið heili 30 % av samlaðu útreiðslunum. Hvat er frágreiðingin, og kann landsstýrismaðurin sundurgreina, hvat tað er fyri útreiðslur, sum gera, at so stórur partur fer til rakstur?
- Hvørji nýggj størv eru komin á Fróðskaparsetrinum í 2008?
- Hvørji fólk eru sett í størvini?
- Hvørji av hesum størvunum verða ikki sett aftur í 2009?
- Hvørji onnur størv verða ikki sett aftur í 2009?
- Hvørjar avleiðingar hevur hetta fyri verandi virksemi?
- Hvat eru rakstrarútreiðslurnar pr. deild pr. ár seinastu 10 árini?
- Hvat er umsóknartalið til ymsu útbúgvingarnar pr. ár seinastu 10 árini?
- Hvussu nógv hava staðið bachelor-prógv pr. ár seinastu 10 árini – býtt á ymsu útbúgvingarnar?
- Hvussu stórur partur av upptiknu næmingunum hava gjøgnumført útbúgvingina til bachelor 1 stig pr. ár seinastu 10 árini?
- Hvat hevur næmingatalið verið pr. ár seinastu 10 árini – býtt á árgangir og deildir?
- Hvat hevur næmingatalið verið pr. lærara pr. ár seinastu 10 árini – býtt á deildir?
- Hvussu nógv hava staðið útbúgvingina pr. ár pr. deild seinastu 10 árini?
- Hvat er kostnaðurin pr. gjøgnumførdan næming pr. deild?
- Hvat hevur talið av umsitingarfólki pr. vísindafólk og pr. næming verið pr. ár seinastu 10 árini?
- Hvussu er hetta í mun til onnur lond – t.d. Norðanlond?
- Hvørjar útbúgvingar hava verið fíggjaðar eksternt seinastu árini – við altjóða, norðurlendskari ella føroyskari fígging?
- Í hvønn mun ber til at fíggja útbúgvingar við eksternari fígging komandi árini – við altjóða, norðurlendskari ella føroyskari fígging?
- Hvørjar eru fíggjarligu avleiðingarnar komandi árini av, at lærustovnarnir eru lagdir saman í ein Háskúla?
- Hvussu nógvar vísindaligar greinar eru publiseraðar pr. deild pr. ár seinastu 10 árini?
- Hvussu stór er framleiðslan av vísindaligum greinum, samanborin við universitet í øðrum londum - t.d. Norðanlondum?
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...

robotstxt: allowed

filter: keep


text:
Nýskrivaði leikurin ÓMEGD hevur frumsýning 9. september. Ein leikur um, hvussu menniskju megna at reisa seg og finna vegin úr harðskapi í parlagnum. Leikurin er skrivaður av Kristinu Sundar Hansen og byggir á veruligar hendingar úr metsølubókini “Um bara han sló meg”, eftir Súsonnu O. Skaale, sum í einum setti harðskap í parlagnum ovast á breddan.
Leikarar: Gunnvá Zachariasen, Kristina S. Ougaard, Hans Tórgarð
Leikrit: Kristina Sundar Hansen
Leikstjórn: Kristina Sundar Hansen
Pallmynd og búnar: Hansina Iversen
Tónleikur og ljóðmynd: Jón McBirnie
Ljósdesign og video: Turpin Napoleon Djurhuus
Dramaturgur: Barbara Hentze í Stórustovu


text:
Øll heimsmálini eru týdningarmikil og knýtt hvørt at øðrum. Tó er málið um útbúgving serligt. Semja er um, at øll skulu fáa atgongd til eina holla útbúgving. Jeffrey Sachs, serfrøðingur í burðardyggari menning á Columbia University, sigur, at hetta er tað týdningarmesta støðið fyri eini burðardyggari menning. Hetta málið var eisini tað, sum fekk hægstu raðfesting millum 10 milliónir fólk, tá tey vórðu spurd, hvat tey hildu hava størsta týdning fyri teirra húski. Eingin ivi er um, at holl útbúgving skapar eitt dygt grundarlag at skilja og loysa avbjóðingar, sum heimssamfelagið er fyri, og samstundis eisini at vaksa um vælferðina hjá øllum í heiminum.
Fleiri í skúla
Framvegis eru mong, sum ikki fáa eina grundleggjandi útbúgving. Hóast hetta er støðan nógv batnað, og tað gongur støðugt framá. Fjórða hvørt barn fekk annaðhvørt onga undirvísing ella bara ein part av barnaskúlanum í 1970. Í 1980-árunum fingu fýra av fimm ein grundleggjandi barnaskúla. Síðan túsundáraskiftið er støðan so mikið batnað, at níggju av tíggju børnum fullførdu allan barnaskúlan. Eisini er tað eitt stórt framstig, at í dag eru tað eins nógvar gentur og dreingir, ið fara í skúla.
Fleiri lesa og skriva
Tó er tað ikki nóg mikið bara at sita á skúlabonki. Børnini skulu eisini læra. Í onkrum menningarlondum er undirvísingin enn á einum lágum støði. Tað hevur við sær, at summastaðni dugir bert helvtin av børnunum at lesa. Men eisini á hesum øki er framgongd. UNESCO metti í 2010, at stívliga 90% av øllum ungum millum 15 og 24 ár dugdu at lesa, meðan talið var 83% í 1990.
Bókligu førleikarnir eru týdningarmiklir, men ST leggur eisini dent á frálæruna. Hon kann vera við til at skapa eina burðardyggari framtíð við minni ófriði. Eitt nú við at læra um samstarv millum tjóðir, og um burðardygga samspælið millum menniskju og nattúru.
Hava tit nakrantíð verið kravd at gjalda fyri at sleppa í skúla? Hvussu eru hesi viðurskifti í øðrum londum?
Studni er almennur stovnur, sum umsitur stuðulsmøguleikar í sambandi við útbúgvingar. Kannið eftir, hvørjir møguleikar eru fyri studningi at nema sær útbúgving her í landinum og uttanlands.
Hvat er PISA og hví hava vit PISA-kanningar?
4.1 Fyri 2030 verður tryggjað øllum gentum og dreingum at fullføra ókeypis, rúmligan og dygdargóðan fólkaskúla við viðkomandi og munadyggari læruúrtøku
4.2 Fyri 2030 verður tryggjað øllum gentum og dreingum, at tey fáa ment seg sum børn tíðliga, fáa umsorgan og góðan undanskúla, so tey eru klár at fara í barnaskúla.
4.3 Fyri 2030 verður tryggjað øllum kvinnum og monnum somu atgongd til dygdargóða tøkniliga, vinnuliga og hægri undirvísing, eisini til universitet, fyri sámiligan kostnað.
4.4 Fyri 2030 skal talið á ungum sum vaksnum, sum hava viðkomandi førleika, eisini tøkniligan og vinnuligan førleika til arbeiði, sømilig størv og íverksetan, vaksa í stórum.
4.5 Fyri 2030 verður beint fyri ójavna í útbúgving og tryggjað verður teimum viðbreknu, sum fevna um fólk, ið bera brek, upprunafólk og børn, sum eru illa fyri, somu atgongd til øll útbúgvingarstig og vinnuliga læru
4.6 Fyri 2030 skulu øll ungfólk og stórur partur av teimum vaksnu, monnum sum kvinnum, duga at lesa og rokna
4.7 Fyri 2030 skulu allir næmingar hava ognað sær tann kunnleika og førleika, sum neyðugur er fyri at virka fyri burðardyggari menning, millum annað við útbúgving um burðardygga menning og burðardyggan lívsstíl, mannarættindi og javnstøðu millum kynini. Eisini førleika at virka fyri eini mentan, sum er fyri friði og ímóti harðskapi, fyri alheims borgaraskapi og at viðurkenna mentanarligt fjølbroytni og tað íkast mentan gevur burðardyggari menning
4.a Útbúgvingarstovnar verða bygdir og dagførdir, sum hava fyrilit fyri barnsins tørvi, brekum og kyni, og sum geva øllum eitt trygt, ikki-harðligt, rúmligt og munagott læriumhvørvi
4.b Fyri 2020 skal skúlastuðulin til menningarlond hækka í stórum um allan heim, serstakliga í teimum minst mentu londunum, smáoyggja menningarlondum og afrikonskum londum til at sleppa inn á hægri útbúgvingar, til vinnuliga læru og kunningar- og samskiftistøkni, tøkniligar, verkfrøðiligar og vísindaligar útbúgvingar í ídnaðarlondum og øðrum menningarlondum
4.c Fyri 2030 skal útboðið av góðum lærarum vaksa nógv, m.a. ígjøgnum altjóða samstarv um læraraútbúgving í menningarlondum serstakliga teimum minst mentu londunum og smáoyggja menningarlondum
Heimsins bestu tíðindi hava verið á prenti í Dimmalætting í 2018.
Hesar greinar umrøða Heimsmál 4:


text:
Talvan niðanfyri vísir fimm ára miðaltøl um almennu útreiðslurnar, roknaðar sum prosentpartur av útreiðslum samanlagt í Føroyum, Danmark og Íslandi. Roknað eru miðaltøl fyri tey fimm árini frá 2004 til 2008.
Almannamál – sum er sosialu veitingarnar og sosialu stuðulstiltøkini – telja allarstørsta partin í Danmark og Føroyum - ávikavist 43 og 35 prosent - meðan almannamálini í Íslandi telja 20 prosent, ikki nógv meira enn heilsumál og undirvísing. Hetta kann partvíst koma av tí at íslendingar í størri mun hava privatar skipanir til eftirlønarsparing.
Aðalfyrisitingin kostar minst í Føroyum og mest í Danmark. Men her skal havast í huga, at renturnar av almennari skuld verða taldar upp í hendan bólkin.Renturnar av almennari skuld í Føroyum telja í miðal hesi árini stívliga 2 prosent, í Danmark sløk 5 prosent og í Íslandi 6 prosent.
Ein av stóru mununum er, at Ísland og Føroyar hava um leið tríggjar ferðir so stórar útreiðslur av vinnuligum málum sum Danmark hevur.
Vinnulig mál fevna bæði um stuðul til privata vinnu og um útreiðslurnar hjá tí almenna av vegakervi, samferðslu annars, samskifti, arbeiðsmarknað, orkumálum og øðrum.
Hesin munurin kemur av fleiri orsøkum. Ein er hann, at almenni raksturin av samferðsluni er munandi størri í Føroyum og Íslandi enn í Danmark. Eitt nú taldi samferðslan 3 prosent av útreiðslunum í Danmark í 2008, í Íslandi 7 prosent og heili 9 prosent í Føroyum.
Almennar útreiðslur upp á íbúgvan
Av tí at danska gjaldoyrað verður brúkt í Føroyum eisini, ber til at vísa hagtøl um hvat ið almennu málini í krónum kosta í miðal fyri hvønn borgara í londunum báðum.
Havast skal kortini í huga, at prísirnir ikki eru teir somu í Føroyum og Danmark, og at tað kann gera mun. Eru lønirnar hjá almennum starvsfólkum størri í øðrum landinum, so ávirkar tað sjálvandi kostnaðin.
Fyri at kunna samanbera tølini, hava vit roknað almennu útreiðslurnar upp á íbúgvan. Í 2008 vóru almennu útreiðslurnar í Danmark 158 túsund krónur, roknaðar fyri hvønn íbúgva, meðan tær í Føroyum vóru 151 túsund.
Við tí í huga ber kortini til at siga, at Føroyar brúka fleiri krónur upp á undirvísingarmál enn Danmark, roknað upp á íbúgvan. Vit brúka stívliga 27 túsund krónur, meðan Danmark brúkar slakar 22 túsund.
Øvugt er við heilsumálum, har Danmark brúkar stívliga 24 túsund, og Føroyar brúka um leið 20 túsund.
Tað sæst eisini her, at í Føroyum brúka vit stívliga 22 túsund upp á samferðslu og onnur vinnulig mál, meðan tað almenna í Danmark brúkar 9 túsund krónur til hetta endamál, roknað upp á hvønn íbúgva.
Munurin hevur verið størri áður, men seinastu árini eru almennu útreiðslurnar í Føroyum vaxnar skjótari enn í Danmark – eisini roknað upp á íbúgvan. Sum myndin niðanfyri vísur, so hevur munurin ongantíð áður verið so lítil sum í 2008.
At almennu útreiðslurnar í Føroyum er minni enn tær donsku, roknaðar upp á íbúgvan, meðan tær í Føroyum eru størri partur av tøku bruttotjóðarinntøkuni, kann tykjast løgið.
Men hetta kann saktans bera til av tí at tøka bruttotjóðarinntøkan er minni í Føroyum, roknað upp á íbúgvan, og tí at almennar lønir í Danmark kanska eisini eru lutfallsliga hægri enn tær í Føroyum.
Fleiri tøl um tað almenna finnast í hagtalsgrunninum
Her eru leinkjur til aðrar greinar sum viðgera "Tað almenna" meira nágreiniliga
Tað almenna í turrum tølum og texti
ErtaðalmennastørriíFøroyumenníDanmarkogÍslandi?
ErskattatrýstiðíFøroyumlægrienníDanmarkog_Íslandi?
Eralmennahalliðstórtí_Føroyum?
Hvørbetalirskattirnar?


text:
KAPPINGARREGLUR 2008
Grand Prix Renning
Navn og endamál
Almenna navni á kappingini er Grand Prix Renning. Navnið kann broytast um ein stuðul ynskir og rindar fyri tað.
Endamálið við kappingini er at skapa kappingar av høgari góðsku fyri rennarar á einum hvørjum støði, og at økja um áhugan fyri renning.
Reglur fyri luttøku
Kappingin er fyri øll fræls ítróttafeløg í landinum, sum eru limur í FÍF. Kappingarnevndin hjá FÍF kann geva undantaksloyvi til onnur feløg/einstaklingar í einstøkum førum.
Bert rennarir, sum eru skrásettir limir í einum felag, áðrenn kappingardag kunnu fáa stig.
Tað verður kappast í flokkunum:
• Kvinnur opin bólkur (f. -1992) tvs. 16 ár ella eldri
• Menn opin bólkur (f. -1992) tvs. 16 ár ella eldri
• Kvinnur (K45+) veteranar (f. 1962-1953) tvs. 46-55 ár
• Menn (M45+) veteranar (f. 1962-1953) tvs. 46-55 ár
• Kvinnur (K55+) superveteranar (f. -1952 ella fyrr) tvs. 56 ár ella eldri
• Menn (M55+)superveteranar (f. -1952 ella fyrr) tvs. 56 ár ella eldri
Aldurin verður roknaður, sum blivin aldur, tá árið er runnið.
Tað verður einans skipað fyri einstaklingakapping.
Ein rennari kann skifta felag í kappingarárinum.
Kappingarsløg
Kappingarnar kunnu verða landsveg-, býar-, bana- ella crossrenning. Kappingarsløg verða fastløgd áðrenn kappingarbyrjan.
Kappingar
Talið av kappingum verður ásett á hvørjum árið, tað kann verða skiftandi frá ári til ár. Í 2008 verða seks kappingar.
1. Norðoyastevna (Klaksvík) 7. juni – 5 km
2. Sundalagsstevna ( Hósvík) 14. juni – ikki fastlagt enn
3. Jóansøka (Vágur) 21. juni – 6 km
4. Eystanstevna (Runavík) 24. juni – 10 km
5. Vestanstevna (Miðvágur) 12. juli – 7 km
6. Ólavsøka (Tórshavn) 27. juli – 5 km
Kappingarnevndin loyvir at motiónsrenning fer fram í somu renning sum Grand Prix renningin.
Stigtalva:
nr.1 = 40 stig,
nr.2 = 34 stig,
nr.3 = 30 stig,
nr.4 = 26 stig,
nr.5 = 23 stig,
nr.6 = 20 stig,
nr.7 = 18 stig,
nr.8 = 16 stig,
nr.9 = 14 stig,
nr.10 = 12 stig,
nr.11 = 10 stig,
nr.12 = 9 stig,
nr.13 = 8 stig
nr.14 = 7 stig
nr.15 = 6 stig
nr.16 = 5 stig
nr.17 = 4 stig
nr.18 = 3 stig
nr.19 = 2 stig
nr.20 = 1 stig
Samlaða einstaklingakappingin verður avgjørd eftir fýra av teimum bestu teljandi umførunum, sum rennarin hevur fingið.
Stendur tað á jøvnum, vinnur einstaklingurin, sum hevur uppnátt flest stig í einari kapping. Stendur tað framvegis á jøvnum vinnur einstaklingurin, sum hevur næstflest stig í einari kapping osfr.
Tilmelding
Tilmelding fer fram á staðnum áðrenn kappingarbyrjan ella online á www.athletics.fo
Umsiting
Kappingin verður umsitin av Kappingarnevndini hjá Frælsum Ítrótti Føroya (FÍF).


text:
Um tú leitar eftir upplýsingum, um hvussu tú rættar eina síðu, so ert tú komin á rætta stað.
Tað er lætt at rætta eina Wiki-síðu. Tú klikkir bara á rætta, sum stendur ovast á síðuni. Hetta sendir teg til eina síðu við eini tekstboks, sum inniheldur tekstin fyri síðuna.
So skrivar tú tað, tú vilt leggja aftrat, og klikkir á Goym síðu, tá tú ert liðugur. (Tú kanst eisini klikkja á Forskoðan fyri at síggja tínar broytingar, áðrenn tú goymir tær.)
Skalt tú skriva eina nýggja grein, skriva so heitið í leita teigin, sum er ovast til høgru, og klikk á symbolið til høgru í teiginum ella trýst á "Enter" á tínum knappaborði. Um ongin grein við hesum navni er til, kanst tú nú klikkja á Stovna síðuna ... á hesi wiki!. Minst til at skriva eftirnøvn við stórum í leititeigin, tað kemur ikki av sær sjálvum.
Niðanfyri er frágreiðing um Wikipedia koturnar, sum tú eigur brúka, um tú skalt gera nakað annað enn bara skriva tekst. Tú finnur wiki-koturnar niðast á síðuni, tá tú rættar eina síðu (eftir at tú hevur trýst á "Rætta" á eini síðu sum longu er til, ella tá tú byrjar eina nýggja síðu). Markera á síðuna, har ið tú ynskir at fáa wiki-kotuna inn, klikk síðan á kotuna, sum tú hevur brúk fyri, og so kemur kotan á síðuna. T.d. brúkar man hesar klombrurnar [[]] fyri at gera inter-wiki leinkjur. Orðið verður so skriva inn í klombrurnar. Orðið gerst reytt, um síðan ikk er skrivað enn, meðan tað gerst blátt, um síðan er til. Tær internu wiki-leinkjurnar vera serliga brúktar tá nøvn verða nevnd, ella staðarnøvn ella starvsheiti, ítróttarheiti osfr. Inter-wiki leinkjurnar gera at tað er lætt at koma frá einari síðu til eina aðra.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Forsíðarss
Fyri at fyribyrgja vindskaðar, nú veturin stendur fyri durum,
heitir brunaumsjónarmaðurin á borgararnar um
at tryggja leysar lutir, sum eru uttandura, og at taka leysar lutir inn,
so teir ikki fúka í vindinum og gera skaða.
12. Mar 2007
8. marshaldið 2007
Bankabókin Mítt ískoyti til 8. mars í dag skal vera henda røða, sum eg rópi: Kvinnurnar inn ella pengarnar út! Og í røðuni frætta tit meira um, hvussu stórt vald vit hava, um vit bara taka tað. Bankabókin kom út í hvørt hús
09. Mar 2007
Røktarheimið
Vestmanna Bygdarráð samtykti á fundi 1. mars at flyta ætlaða røktarheimið. Upprunaliga var ætlanin at staðseta røktarheimið Úti á Toft, men av tí, at fornleivdir eru í økinum, og ivasamt er, nær hesar kunnu loysast úr friðing ella um tær yvirhøvur verða loystar úr
12. Feb 2007
Skrivligur fyrispurningur
Skrivligur fyrispurningur til Jógvan á Lakjuni, landsstýrismann í mentamálum Løgtingsmál nr. 100-22/2006: Viðvíkjandi bygging av fiskivinnuskúla í Vestmanna og skúladepli í Hovi Nær verður farið undir
29. Jan 2007
Nógvar vitjanir á heimasíðuni!
Nógvan vitjanir á heimasíðuni. Sum niðanfyri standandi yvirlit vísir, eru nógvar vitjanir á heimasíðuni hjá kommununi. Hetta eru vit sjálvandi fegin um, og vit vilja gera alt fyri at betra um tænastuna soleiðis, at talið á vitjandi heldur økist enn lækkar!
29. Jan 2007
Bygdarhúsið!
Sum flest øllum kunnugt hevur Vestmanna Kommuna keypt bygdarhúsið. Ætlanin er at brúka húsið sum ungdómshús. Fyri hálvum øðrum árið síðani heittu foreldur at ungdómum á kommununa um at útvega ungdómunum hølir til ymist frítíðarvirksemi. Um sama mundi gjørdist møguligt at keypa bygdarhúsið. At fáa
10. Jan 2007
El-skipanin í bátahylinum
El-skipanin í bátahylinum er nú umsíðir fingin at virka! El-skipanin er ein kortskipan, har bátaeigari, sum ynskir streym umborð á bátin, kann útvega sær eitt kort frá havnarskrivstovuni. Kortið sjálvt kostar 50 kr at útvega sær, og síðani kann við telduskipan fyllast á kortið fyri
10. Jan 2007
Fjalsvegur
Arbeiðið at gera Fjalsveg hevur verið boðið út í alment. Tilboðini vórðu latin upp á kommunuskrivstovuni týsdagin 9. januar 2007, kl. 14. Tríggir arbeiðistakarar lótu inn tilboð. Tveir teirra góvu harumframt inn alternativt tilboð. Sostatt komu 3 tilboð og 2 alternativ tilboð inn í samband við
19. Des 2006
Skifti í Bygdarráðnum
Á fundinum 12. desember viðgjørdi Bygdarráðið umbøn frá Jákup Oluf Hansen um farloyvi frá bygdarráðsarbeiðinum frá 1. desember 2006 til 31. mai 2007. Tiltakslimurin á lista C til bygdarráðsvalið 9. november 2004, Jógvan Emil Nielsen, hevði fingið fundarboð, og hann tók sæti, eftir at
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Feria
Spurningur: Hvussu langa feriu havi eg sum limur í Starvsmannafelagnum?
Svar: Vanliga ferian er 5 vikur, ella 30 yrkadagar, árliga. Hvør vika telur 6 yrkadagar, frá mánadegi til leygardag.
Feriuárið verður roknað frá 1. apríl til 31. mars, har tú vinnur 2,5 dagar hvønn mánað. Hetta merkir, at tú fært vanliga mánaðarløn hvønn mánað, eisini tá tú ert í feriu. Men harumframt fært tú eisini eitt frítíðarískoyti á 1½ prosent av árslønini útgoldið 1. mai.
Fellur ein fastur sáttmálasettur frídagur í summarfrítíðini, eitt nú ólavsøkan, verður annar feriudagur latin í staðin. Tó ikki, um frídagurin fellur á ein sunnudag.
Umframt hesar 5 vikurnar, hevur Starvsmannafelagið samrátt seg til eina serstaka fríviku. Hetta ger, at limir felagsins kunnu halda feriu í 6 vikur árliga. Les meira um serstøku frívikuna HER!
Ert tú ikki í føstum starvi, hevur tú kortini rætt til feriu í 5 vikur árliga. Tú fært tó ikki vanliga løn í feriuni, men 12 prosent av árslønini útgoldna í feriupengum 1. mai. Hesin peningur skal røkka til tíðarskeiðið, tá tú fert í feriu.


text:
Bilførara til at koyra døgurðar til heimabúgvandi borgarar í Norðoyggjum, avloysarastarv
NBH sóknast eftir bilførara at koyra døgurðar til heimabúgvandi borgarar í Norðoyggjum at byrja skjótast til ber og fram til 31.12.2018.
Endamálið við starvinum er at veita heimabúgvandi borgarum góðan og føðsluríkan kost eftir tørvi. Ein tænasta, sum skal virka fyribyrgjandi og stuðla undir, at borgarin kann búleikast heima sum longst.
Starvið umfatar eisini at fyrireika útberingina í tøttum samstarvi við køkin á Klaksvíkar Sjúkrahúsið. Tað veri seg at pakka døgurðan og at vera liðið millum borgaran og køkin í mun til ynskir, afturmeldingar, kunning um góða føðslu osfr.
Vit vænta, at tú
· Skilir týdningin av góðari og nøktandi føðslu
· Hevur áhuga í at arbeiða innan eldraøki
· Hevur góð samstarvs- og samskiftisevni
· Hevur vilja og evni at virka í einum tvørfakligum toymi
· Megnar at arbeiða sjálvstøðugt
Útbúgving sum heilsustarvsfólk er ein fyrimunur, men ikki ein treyt.
Vit kunnu bjóða
Eitt jaligt, framtakshugað og spennandi arbeiðspláss, sum í einum tvørfakligum samstarvi leggur dent á at stuðla eldri borgarum í at megna sín gerandisdag.
Lønar- og setanartreytir
Verða sambært galdandi sáttmála.
Nærri kunning fæst við at venda sær til Per Johannesen, deildarleiðara fyri Heimatænastuna, á tlf. 793470 ella við telduposti á perj@nbh.fo
Umsókn, við avritum av prógvum v.m., verður at senda til nbh@nbh.fo ella Norðoya Bú- og Heimatænastu, Nólsoyar Pálsgøta 32, Postsmoga 2, FO-710 Klaksvík.
Umsóknarfreistin til starvið er á middegi, fríggjadagin 12. oktober 2017.


text:
Grundhugsjónin er, at ongin skal tjena pengar.
Politikkur16-07-2018 - 17:24 - Jóanis Albert Nielsen
Hendan sosialistiska samgongan er besta prógvið uppá, at fyri tað um reiðarar og annað gott fólk í vinnuni blíva revsaði og undirdýkt í skattum og avgjøldum, so fær vanligi lønmóttakarin ikki meir í sín lønarposa fyri tað.
Tað er nú staðfest, at rakstrarrópið undan valinum Fólksins ogn meintist við landskassans ogn og er ikki komið út til arbeiðandi fjøldina enn. Við hesi samgonguni fer Fólksins ogn heldur ongantíð at náa út til alt fólkið kring alt landið, men verður uppetin áðrenn av sosialistunum í Tinganesi.
Nýggir aktørar ?
Samgongan sigur seg vilja hava nýggjar aktørar inn í fiskivinnuna ? Men hvør hevur hug at fara inn í eina vinnu, har úrslitið mestsum er givið uppá forhond - nevniliga tú sleppur ikki at tjena pengar ? Slettis ikki nógvar pengar. Tú skalt stríðast og kempa, men bara so dánt yvirliva, ikki nógv meir enn tað.
Ongin skal blíva ov sterkur
Eftir politikkinum at døma, so ynskja Høgni, Aksel og Poul okkum aftur til 8-mannaførini og sluppungarnar.Har føla teir helst, at teir hava meir kontrol. Teir mugu ikki missa kontrol. Ongin skal blíva ov sterkur.
Higartil er ikki nógv, sum bendir á nakran serligan áhuga hjá øðrum at koma uppí fiskivinnuna. Hetta er væl skiljandi, tí fiskivinnan er ikki lokkandi, so leingi hendan sosialistiska samgongan situr. Mest umráðandi er at mjólka sum mest av peningi úr vinnuni inn í landskassan.
Óvinaliga sinnað móti dugnaligum reiðarum og vinnulívsfólk
Vit hava eina samgongu, sum er óvinaliga sinnað móti dugnaligum reiðarum og vinnulívsfólki, sum tjena pengar. Tey skulu revsast. Eisini privatfólk, sum tjena pengar merkja avgjaldsøðina hjá hesi samgonguni.
Ístaðinfyri at gera ábøtur í fiskivinnuni, har tað ikki gongur væl, so fer samgongan eftir tí partinum av fiskivinnuni, har tað gongur væl og ger stóran skaða har. Ongin skal vága sær at stinga stavnin framum. Tey skulu skjóta á og ongin skal tjena pengar.
Harumframt kunnu tey eisini rokna við at skula standa model til almenna útspilling. Tað blívur meiningsleyst hjá vinnuni og øllum øðrum at tjena pengar. Allur framtakshugi og fyritaksemi verður køvt.
Skulu vera skaffidýr ?
Tað sýnist, at nýggju aktørarnir - og teir verandi skulu vera skaffidýr til almennu sosialistisku ovurnýtsluna, sum vit eru vitni til í dag. Teir skulu hava tað sum krevst fyri at yvirliva, men restin skal í stóra pott til Høgna, Aksel og Pól til teir at deila út. Tað er undarligt um nýggir aktørar hava hug at fara uppí eina vinnu, har møguleikin at tjena pengar ikki er til staðar.
Trælabindir
Kvf gjørdi í 2017 samrøðu við kenda skiparan og reiðaran Mortan Jóhannesen. Har segði hann m.a. at landsstýrið trælabant teir. Gjøldur bleiv tá gjørt burtur úr hesum, men við núverandi politikki, blíva hesi orðini meir og meir til veruleika.
Føroyar mugu bjargast undan sosialistunum í Tinganesi áðrenn øll okkara høvuðsvinna gevur skarvin yvir og kastar handklæðið í ringin.
Elsebeth Mercedis Gunnleygsdóttur,
løgtingskvinna


text:
Drúgvar royndir frá undanfarnum feløgum og undangongumonnum eru í dag ein av grundarsteinunum hjá føroyska orkufelagnum Effo.
Trappubrøðurnir í Tórshavn byrjaðu innflutning og oljusølu fyrst í farnu øld. Tá kom oljan til landið í trætunnum, og goymsla var í Kollafirði. Ein av brøðrunum, Harald Haraldsen, gjørdist í 1918 umboð fyri Det Danske Petrolium A/S - DDPA.
Fyrstu oljutangarnir komu í høvuðsstaðnum í 1935, tá Valdemar Lutzen umboðaði DDPA. Seinni gjørdust goymslurnar fleiri. Esmar Fuglø legði í 1949 Føroysk Oljusøla saman við DDPA, sum tá var blivin partur av oljufelagnum Esso.
Stóra menningin av samfelagnum í og eftir 1950-árini merkti, at oljufelagið vaks, og fleiri tænastur løgdust afturat. T.d. hevði felagið oljuskip og fleiri bensinstøðir. Esso í Føroyum gjørdist til STATOIL í 1987, og í 1998 bleiv Føroya Oljufelag partur av Statoil.
Á heysti 2007 taka nakrir føroyskir partaeigarar seg saman í eitt felag, og keypa føroyska partin burturúr norska Statoil. Í hesum sambandi skiftir felagið navn til Effo, har felagið vil markerað seg sum eitt føroyskt orkufelag - Føroya Orkufelag. Navnið Effo er tí ein styttingin av Føroya Orkufelag og bókstavunum FO. FO eru eisini altjóða bókstavirnir fyri Føroyar.
Effo letur oljuúrdráttir til føroysk og útlendsk skip í Føroyum umframt, at felagið eisini veitir føroyskum og útlendskum skipum oljuúrdráttir í útlendskum havnum og á høvunum. Virkir, stovnar, flogfør og húsarhald teljast millum kundabólkarnar hjá okkum, sum fáa oljuúrdráttir og aðrar tilhoyrandi tænastur frá felagnum. Felagið eigur stóra terminalin í Fuglafirði, Effo Bunkers, har skip úr øllum heiminum bunkra.
Í dag arbeiða uml. 200 starvsfólk undir Effo-merkinum.


text:
Sankta Pátrikur
Sankta Pátrikur (írskt Naomh Pádraig, enskt Saint Patrick) - († uml. 386 - * (ætlandi) 17. mars 493 (møguliga 463), hesin dagur er nevndur Pátriksmessa eftir honum. Hann var breti, ið ungur varð rændur av írum, har hann var trælur í eini 6 ár, til honum eydnaðist at flýggja. Hann gjørdist prestur og biskupur, og seinni fór hann sum trúboðari aftur til Írlands, har hann átti týðandi lut í at kristna norðara og vestara partin av Írlandi. Hann virkaði í írlandi frá á 433. Í 7. øld var hann kanoniseraður (roknaður) sum verndarhalgimenni Ìrlands. Dagurin er írskur tjóðardagur og verður hátíðarhildin við stórum skrúðgongum. Í 2006 vóru umleið 1/2 mió fólk í skrúðgonguni í Dublin í Írlandi. Dagurin er halgidagur í Írlandi, og handlar, bankar o.a. hava vanliga stongt.
Slangur finnast ikki í Írlandi, og tað hevur fingið gitingar fram um at "Sankta Pátrikur rak slangurnar úr Írlandi", og tí er hann oftandi avmyndaður sum rekandi út slangur.


text:
Djúpállur (djúpállaættin)
Synaphobranchus kaupii Johnson, 1862
Stødd: Umleið 100 cm er tað longsta, djúpállur verður. Teir, ið veiddir eru undir Føroyum, hava ligið um 30-65 cm.
Dýpi: Hann er úr 250 m niður á 3600 metra dýpi.
Litur: Djúpállur er brúnur, nakað gráligur, svartgrómutur. Hann er svartur inni í kjaftinum.
Lýsing: Djúpállur hevur állaskap, hann hevur ikki stert. Ryggfjøðurin er styttri enn gotfjøðurin, og báðar renna saman í ein spíss aftast. Gotfjøðurin byrjar beint aftan fyri gotið og er umleið 70% av heildarlongdini. Táknaopini eru smá og sita undir øsinum millum ella beint framman fyri uggafjaðrarnar. Kjaftarnir eru javnlangir. Gapið er stórt og kemur væl aftur um eyguni.
Eyðkenni: Djúpállur kennist frá hinum állunum m.a. á tí, at ryggfjøðurin er styttri enn gotfjøðurin, og at táknaopini sita inni undir øsinum, og so tað stóra gapið.
Týdningur: Hann hevur ikki vinnuligan týdning.
da: Spidssnudet dybhavsål, en: Cutthroat eel, fr: Anguille égorgée de Gray, ís: Djúpáll
Útbreiðsla: Hann sæst oftast í hellingunum. Hann er av Suðurlandinum í Íslandi til Føroya. Hann er á Reykjanesrygginum, við Asoroyggjarnar, Namibia, Nigeria og Suðurafrika. Hann er í Grønlandi og Nýfundlandi til Bahamaoyggjarnar. Hann er eisini í Kyrrahavinum, við Japan, Avstralia og Hawaii, umframt í Indiahavinum. Undir Føroyum fæst hann á djúpum vatni sunnanfyri og vestanfyri og er ikki so óvanligur í veiðuni.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Állafiskar Anguilliformes
Hópurin hevur 15 ættir, ið hava 141 slektir og umleið 791 sløg.
Av hesum eru undir Føroyum skrásettar 5 ættir, ið hava eina slekt og eitt slag í
part:
Állafiskar eru eyðkendir við sínum langa og klæna skapi. Teir hava ikki búkfjaðrar, summi sløg hava heldur ikki uggafjaðrar.
Nøkur sløg hava ein beinleysan skræðulepa til stert, onnur hava ongan stert.
Állafiskar av ættini Anguillidae eru katadromir. Hinar ættirnar liva alt lívið í sjónum.


text:
Poul Michelsen til Japan
Dan Klein --- 27.01.2018 - 09:45
Mánadagin fer landsstýrismaðurin í uttanríkis- og vinnumálum til Tokyo, har hann skal hitta japanska starvsbróður sín Tarō Kōno. Á fundinum skulu ráðharrarnir fyrst og fremst umrøða møguleikarnar fyri øktum samhandli millum Føroyar og Japan, men eisini hvussu bondini landanna millum kunnu styrkjast á øðrum økjum.
Á ferðini skal landsstýrismaðurin í eisini hitta Tadahiko Ito, umhvørvis- og matvøruráðharra. Poul Michelsen hevur áður hitt bæði Tarō Kōno og Tadahiko Ito.
Umframt fundirnar á ráðharrastigi, eru eisini vitjanir í tjóðartinginum og hjá ein av størstu sjógætisfyritøkunum í Japan á skránni.
“Japan er eitt búskaparligt, tøkniligt og politiskt stórveldi. Fyri Føroyar er tað umráðandi at hava sterk politiskt og vinnulig sambond við lond um allan heim, og í so máta er Japan við sínum 127 milliónum íbúgvum serstakliga spennandi,” sigur Poul Michelsen.


text:
Frá 1. januar 2015 koma nýggjar upptøkureglur í gildi fyri barnaansingina í Vágs kommunu. Samstundis verða eisini gjørdar nakrar smærri dagføringar í smb. við gjaldið fyri barnaansing.
Frá 1. januar 2015 verður farið aftur til skipanina við at foreldur rinda 11 mánaðargjøld í barnaansing, í mun til 12 gjøld, sum galdandi er í dag. Hetta merkir, at goldið verður fyri barnaansing í 11 mánaðir, onki gjald verður goldið í juli mánað. Fyri frítíðarskúlan verður goldið í 10 mánaðir, onki gjald verður goldið í juli og august mánað.
Gjøldini verða frá 1. januar 2015 hesi:
• Dagrøkt fulla tíð 1.650,- kr. í 11 mánaðir, juli fríur
• Dagrøkt hálva tíð 850,- kr. í 11 mánaðir, juli fríur
• Barnagarður fulla tíð 1.900,- kr. í 11 mánaðir, juli fríur
• Barnagarður hálva tíð 1.000,- kr. í 11 mánaðir, juli fríur
• Vøggustova fulla tíð 1.900,- kr. í 11 mánaðir, juli fríur
• Vøggustova hálva tíð 1.000,- kr. í 11 mánaðir, juli fríur
• Frítíðarskúli 1.100,- kr. í 10 mánaðir, juli og august fríur
Heitan mat í Eikilund 1 ferð um vikuna
Tikið er sera væl ímóti royndarskipanin við heitum mati í dagstovninum Eikilund hvønn tórsdag, og verður skipanin nú gjørd til eina varandi skipan. Hetta merkir eisini, at ein lítil hækking verður í gjaldinum í dagstovninum Eikilund, har mánaðargjaldið hækka við umleið 45 kr. um mánaðin.
Sambært upptøkureglunum sum koma í gildið 1. januar 2015 er ásett, at Vágs kommuna kunngerð á hvørjum árið fyrst í desember gjøldini á barnaansingarøkinum fyri komandi ár.


text:
Michael Gough
Michael Gough, føddur 23. november 1916, deyður 17. mars 2011, er ein bretskur sjónleikari, sum hevur spælt við í yvir 150 biograffilmum og sjónvarpsfilmum. Hann er eitt nú kendur av at spæla leiklutin sum Alfred Pennyworth í øllum fýra Batman filmunum. Hann varð føddur í Kuala Lumpur, Maleisia av bretskum foreldrum. Hann doyði í London eftir stutta sjúkralegu í 2011, líkið av honum bleiv kremerað, og nakað seinni bleiv øskan stroydd út yvir havið. Hann varð giftur fýra ferðir og átti fleiri børn.
Filmografi[rætta | rætta wikitekst]
- The Boys from Brazil (1978)
- Mit Afrika (Out of Africa, 1985)
- Batman (1989) - Alfred Pennyworth
- Sleepy Hollow (1999)


text:
Pílur smádreingir 2018. F.v.: Vilhjálmur Rubek Nielsen, Eiri í Niðristovu, Bjarki Rúnason, Olaf Eyðfinsson, Boas Høgnesen, Egin Sjóðklett, Rói Heinason Thomsen. Brandur Kallsberg var eisini partur av manningini.
Pílur dreingir 2017
Pílur smágentur 2017
Pílur smágentur 2016
Pílur smágentur 2015
Pílur smágentur 2013. Aftast f.v.: Barbara Dahl McBirnie, Vár Bech Árting, Annika Jespersdóttir Petersen. Fremst f.v.: Gurið Müller, Birna Dahl Magnusdóttir, Turið Róðinsdóttir Biskopstø, Heidi Dam Jacobsen.
Pílur smágentur 2011.